הגירה לספסית

[[תעלת סואץ. דרכה מהגרים מינים פולשים לים התיכון. הגירה זו נקראת הגירה לֵסֶפְּסִית]]
הגירה לֵסֶפְּסִית, או "הגירה לֵסֶפְּסְיָאנִית", היא מעבר של בעלי חיים ימיים מהים האדום לים התיכון, דרך תעלת סואץ. התופעה נקראת על שמו של פרדיננד דה לספס, מהנדס ויזם חפירת התעלה. לתופעה שמות נוספים, כגון "הפלישה האֵריתריאית", "פלישה לספסיאנית" או "הסינדרום הלספסיאני". הגירה בכיוון ההפוך, המכונה "הגירה אנטי-לספסיאנית", קיימת גם כן, אך היא נדירה.

הפלישה החלה סמוך לפתיחת התעלה ב-1869. בתחילה התגלה דג חדש אחת למספר שנים. בשנים האחרונות מתגלה מין חדש מדי שנה.

== רקע ==
פתיחת תעלת סואץ ב-1869 יצרה את המעבר הראשון למי ים בין הים התיכון לים האדום. הים האדום גבוה יותר, ולכן מימיו הם שזורמים אל הים התיכון. האגמים המרים, המהווים קטע מתעלת סואץ, בלמו את הגירת בעלי החיים והצמחים מהים האדום למשך כמה עשורים בשל מליחותם הגבוהה שלא אִפשרה את הישרדותם, אולם במרוצת הזמן השתוותה מליחות זו בהדרגה למליחות הים האדום בשל זרימת המים בין הימים. כשמחסום ימי זה הוסר, בעלי חיים וצמחים היגרו דרך התעלה והחלו לאכלס את מזרח אגן ים התיכון. הים האדום ככלל הוא בעל מליחות גבוהה יותר ועני יותר בחומרי מזון (נוטריאנטים) מהאוקיינוס האטלנטי, המחובר לים התיכון ממערב, כך שלמינים המהגרים מהים האדום היה יתרון על המינים המקומיים במזרח אגן הים התיכון, מכיוון שהם מותאמים למים דלי נוטריאנטים. כך החלו המינים של הים האדום לפלוש לביוטה של הים התיכון. מספרם של המינים שעשו את הדרך בכיוון ההפוך מזערי.

== השפעת המהגרים על מינים מקומיים ==
בנייתו של סכר אסואן על נהר הנילוס ב-1960 צמצמה את זרימת המים המתוקים הנושאים סְחופֶת עשירה בנוטריאנטים אל מזרח אגן ים התיכון, וכתוצאה מכך נפגעה דגת הים התיכון באופן ניכר. במקביל חולל שינוי זה תנאים אידיאליים לפולשים מהים האדום, ובכך תהליך הגירת המינים הפולשים הואץ אף יותר.

מינים פולשים הפכו לרכיב משמעותי במערכת האקולוגית של הים התיכון, ובעלי השפעות המסכנות מינים אנדמיים ים-תיכוניים רבים. בתחילת ההגירה הראו תצפיות על כמה קבוצות מהמינים האקזוטיים כי יותר מ-70% ממעשירי הרגל הלא מקומיים ו-63% מהדגים האקזוטיים בים התיכון מקורם באזור האינדו-פסיפי, כלומר הגיעו מהאוקיינוס השקט וההודי במעלה הים האדום אל מפרץ סואץ שבקצהו, ודרך התעלה אל הים התיכון.

התעלה הופכת למעבר הימי הראשון להגעת מינים פולשים אל הים התיכון. פגיעתם של כמה מהמינים הלספסיים הללו הפכה למשמעותית ביותר כאשר הם דחקו מינים מקומיים והפכו למחזה נפוץ באזור הלבנט. לפי האיגוד הבינלאומי לשימור הטבע ומשאביו, אמנת המגוון הביולוגי ואמנת ראמסאר, מינים אלו זרים לים התיכון, ונמצאים מחוץ לתחום תפוצתם הטבעי, שהוא באזור האינדו-פסיפי. כשמינים אלו מצליחים לבסס אוכלוסיות בים התיכון, להתחרות באופן ישיר במינים המקומיים ולתפוס את מקומם, הרי הם הופכים ל"מינים זרים פולשים" ומהווים איום חמור על המגוון הביולוגי המקומי.

הודעת ממשלת מצרים, מאוגוסט 2014, על כוונתה לכרות 35 ק"מ של תעלה חדשה במקביל לקיימת ולהעמיק ולהרחיב 37 ק"מ נוספים מתעלת סואץ הדאיגה ביולוגים ימיים, שחששו כי מעשה זה רק יחמיר את הפלישה מהים האדום לים התיכון, ויכשיר את המעבר לסוגי פולשים חדשים. ב-6 באוגוסט 2015 נחנכה תעלת סואץ החדשה, המקבילה לתעלה הקיימת ואורכה 72 ק"מ.

חדירת המינים לים התיכון שינתה את פני המערכת האקולוגית שלו, כך שיותר מ-300 מינים חדשים של צמחים ובעלי חיים פלשו אליו. מתוכם כ-67 הם מיני דגים, וכולם מאכלסים את האגן המזרחי ואותרו בקרבת חוֹפי ישראל. רוב הדגים בים האדום הם דגים טרופיים, שלא היו קיימים בים התיכון קודם לפתיחת התעלה. חלק מהמינים הפולשים נמצאים בהתפוצצות אוכלוסין ובתחרות על אתרי רבייה ומזון עם המינים המקומיים; הם דוחקים את הדגה המקומית מבתי הגידול הטבעיים שלה.

בשנים 2008–2011 נערך מחקר באמצעות חוקרים מאוניברסיטת חיפה, האוניברסיטה העברית, המכון לחקר הימים ואגמים בהשתתפות חוקר אמריקאי המתמחה במינים פולשים. ממצאיהם העלו מהפך דרמטי בהרכב הדגה: כ-54% מתפיסות הדגה באותה עת היו מינים פולשים, לעומת 29% כ-20 שנה לפני כן. ממצאים אלו מעידים על היקף פלישת המינים הימיים הגדול ביותר בעולם, המתרחש באגן המזרחי של הים התיכון – פלישה העלולה לפגוע פגיעה רבתי במינים המקומיים.

==מינים פולשים==
[[חלילון חלק (Fistularia commersonii) – פולש מהים האדום]]
[[לגינון נודד]]
[[אבנון מגושם (Synanceia verrucosa), הדג הארסי בעולם]]
הרכבם של המינים הפולשים לים התיכון מים סוף:
* דגים: 67 מינים.
* רַכיכות: כ-137 מינים.
* סרטנים: 56 מינים.
* אצות: 96 זנים.
יש חסרי חוליות נוספים, כגון מדוזות, אלמוגים ופלנקטון.

להלן מספר דוגמאות של מינים פולשים לים התיכון של ישראל:
* המין הידוע ביותר הוא המדוזה מהמין חוטית נודדת. הוא פוקד את חופי ישראל מדי קיץ. מין זה השפיע מאוד על עונת הרחצה בים התיכון של ישראל.
* נימי דו-ימי התגלה לראשונה ב-2006 ומאז הספיק להשפיע על הדיג המסחרי ולדחוק את אוכלוסיית המולית האדומה. בשנת 2008 המין הגיע אף לטורקיה. הוא הנציג היחיד ממשפחתו בים התיכון.
* חלילון חלק (Fistularia commersonii), מהגר שהגיע עד חופי איטליה.
* לגינון נודד, דג ממשפחת הנַפּוּחיתיים, הנקרא בלשון העם "אַבּוּ נַפְחָא". דג זה בעל השפעה הרסנית על מינים מקומיים בשל היותו טורף רעבתן, אשר לו טורפים מועטים בשל אמצעי ההגנה שלו. זה דג רעיל ביותר, ובארץ נרשמו כמה מקרי הרעלה ממנו.
* זהרון הדור (Pterois miles), דג טורף ארסי.
* אבנוּן מגושם, התגלה בשנת 2011 ביפו. הוא הדג הארסי בעולם, לא ידוע בוודאות כיצד הגיע לים התיכון.
* שפמית ארסית ("דג נסראללה") (Plotosus lineatus), דג ממשפחת השפמיתיים, בעל ארס רב-עוצמה בקוציו העלול לשתק ובמקרים מסוימים להרוג בני אדם.

יש דגים פולשים רבים מ-39 משפחות שונות, 15 מהן הן חדשות בים התיכון. עם זאת, נטען כי שינויים אלו בים התיכון הם בלתי הפיכים, והמלצת החוקרים היא להגביל את דֵיג המינים המקומיים ובכך לאפשר להם להתרבות ולהתחרות עם המינים הפולשים.

===רשימת המינים הפולשים===
כ-3 מינים שהיגרו מהים התיכון אל הים האדום:
* קברנון החוף (Gobius paganellus)
* קברנון ענק (Gobius cobitis)
* מסר מלכותי (Argyrosomus regius)

רשימת הפולשים מהים האדום לים התיכון:
<small>(השנה מציינת את הפעם הראשונה שהמין נתגלה בים התיכון.)</small>
{| class="wikitable mw-collapsible mw-collapsed"
|-
! scope="col" | שם עברי
! scope="col" | שם מדעי
! scope="col" | קבוצה
! scope="col" | שנה
! scope="col" | סימוכין
|-
| דפדוף הפסים||Abudefduf vaigiensis || מקריני סנפיר: שוניתיים || 1959 ||
|-
| צנינון מהגר||Alepes djedaba || מקריני סנפיר: צניניתיים || 1927 ||
|-
| נקשן הנקיקים|| Alpheus edwardsii || סרטנאים: נקשניים || 1924 ||
|-
| ||Alpheus inopinatus || סרטנאים: נקשניים || 1958 ||
|-
| ||Alpheus lobidens || סרטנאים: נקשניים || 1936 ||
|-
| ||Alpheus migrans || סרטנאים: נקשניים || 1978 ||
|-
| נקשן חולי||Alpheus rapacida || סרטנאים: נקשניים || 1964 ||
|-
| ||Amygdalum glaberrima || רכיכות: בוצתיים|| ||
|-
| אפוגון עיני||Apogon pharaonis || מקריני סנפיר: אפוגוניים || 1947 ||
|-
| אפוגון נקוד||Apogon queketti || מקריני סנפיר: אפוגוניים || 2006 ||
|-
| ||Arcuatula arcuatula || רכיכות: בוצתיים|| ||
|-
| כוכבון ננסי||Asterina burtoni || קווצי עור: כוכבוניים|| 1966 ||
|-
| פצחן אדמוני||Atergatis roseus || סרטנאים: סלעניים || 1964 ||
|-
| אידרית גושמנית||Atherinomorus forskali || מקריני סנפיר: אדרוניים || 1902 ||
|-
| ||Automate branchialis || סרטנאים: נקשניים || 1958 ||
|-
|שפריר החוט||Callionymus filamentosus || מקריני סנפיר: שפריריים || 1953 ||
|-
| ||Ceratonereis mirabilis || תולעים טבעתיות: נראיסיים|| ||
|-
| ||Charybdis helleri || סרטנאים: שייטיים|| 1929 ||
|-
| שייטית נודדת||Charybdis longicollis || סרטנאים: שייטיים|| 1961 ||
|-
| חרוט מנוקד||Conus arenatus || רכיכות: חרוטיים || ||
|-
| ||Coralliophila monodonta || רכיכות: ארגמוניים|| ||
|-
| נונית מנוצה||Coryogalops ochetica || מקריני סנפיר: קברנוניים || 1927 ||
|-
| שנגל מכסיף||Crenidens crenidens || מקריני סנפיר: ספרוסיים || 1970 ||
|-
| לשונית ערבית||Cynoglossus sinusarabici || מקריני סנפיר: לשוניתיים || 1953 ||
|-
| ||Cucurbitula cymbium || רכיכות: פעירות|| ||
|-
| צוהר ים סופי||Diodora ruppellii || רכיכות: פגימוניים|| ||
|-
| דוסמר מאורך||Dussumieria acuta || מקריני סנפיר: סרדיניים || 1953 ||
|-
| דקר כתום-נקודות||Epinephelus coioides || מקריני סנפיר: דקריים || 1969 ||
|-
| דקר דו-ימי||Epinephelus malabaricus || מקריני סנפיר: דקריים || 1969 ||
|-
| אטרומאוס ||Etrumeus teres || מקריני סנפיר: סרדיניים || 1963 ||
|-
| ||Eucrate crenata || סרטנאים: Goneplacidae || 1997 ||
|-
| ||Fenneropenaeus indica || סרטנאים: חסילוניים|| 1981 ||
|-
| ||Ferosagitta galerita || תולעי חץ: Sagittidae || 2003 ||
|-
| חלילון חלק||Fistularia commersonii || מקריני סנפיר: חלילוניים || 2001 ||
|-
| ליביה דקיקה||Fulvia fragilis || רכיכות: ליביים || 2005 ||
|-
| ונוס מסרקית||Gafrarium pectinatum || רכיכות: וונוסיים|| ||
|-
| חד-לסת כתמים||Hemiramphus far || מקריני סנפיר: חד לסתיים || 1927 ||
|-
| סרדינית נקודה||Herklotsichthys punctatus || מקריני סנפיר: סרדיניים || 1976 ||
|-
| טריגון נקוד||Himantura uarnak || דגי סחוס: טריגוניים || 1955 ||
|-
| סוסון ים מהגר||Hippocampus fuscus || מקריני סנפיר: אבובוניים || 2002 ||
|-
| ||Hyastenus hilgendorfi || סרטנאים: עכוביתיים|| 1964 ||
|-
| מקורן כסיף||Hyporhamphus affinis || מקריני סנפיר: חד לסתיים || 1967 ||
|-
| זרית מקושטת||Hypselodoris infucata || רכיכות: חשופיות זר|| 1973 ||
|-
| ברוקן הזיזים||Ixa monodi || סרטנאים: ברוקניים|| 1958 ||
|-
| לגינון מאורך||Lagocephalus sceleratus || מקריני סנפיר: נפוחיתיים || 2005 ||
|-
| לגינון נודד||Lagocephalus spadiceus || מקריני סנפיר: נפוחיתיים || 1953 ||
|-
| לגינון סואץ||Lagocephalus suezensis || מקריני סנפיר: נפוחיתיים || 1977 ||
|-
| זיזית ים-סופית||Laternula anatina || רכיכות: זיזיות|| ||
|-
| שרבובון מהגר||Leiognathus klunzingeri || מקריני סנפיר: שרבובוניים || 1931 ||
|-
| ||Leonnates decipiens || תולעים טבעתיות: נראיסיים|| ||
|-
| ||Leonnates indicus || תולעים טבעתיות: נראיסיים|| ||
|-
| ||Leonnates persicus || תולעים טבעתיות: נראיסיים|| 2002 ||
|-
| ||Leptochela aculeocaudata || סרטנאים: זנקניתיים|| 1936 ||
|-
| ||Leptochela pugnax || סרטנאים: זנקניתיים|| 1958 ||
|-
| ||Leucosia sigmata || סרטנאים: ברוקניים|| 1990 ||
|-
| קיפון קריני||Liza carinata || מקריני סנפיר: קיפוניים || 1971 ||
|-
| ||Lophioturris indica || רכיכות: צריחוניים|| ||
|-
| ||Lucifer hanseni || סרטנאים: Sergestidae || 1927 ||
|-
| לוטיין גמלוני||Lutjanus argentimaculatus || מקריני סנפיר: לוטייניים || 1977 ||
|-
| ערבה ים-סופית||Mactra olorina || רכיכות: עריבתיים|| ||
|-
| ||Marsupenaeus japonicus || סרטנאים: חסילוניים|| 1926 ||
|-
| ||Matuta banksi || סרטנאים: בישניים|| 1990 ||
|-
| ||Metapenaeus monoceros || סרטנאים: חסילוניים|| 1927 ||
|-
| ||Metapenaeus stebbingi || סרטנאים: חסילוניים|| 1927 ||
|-
| ||Metapenaeopsis aegypti || סרטנאים: חסילוניים|| 1990 ||
|-
| ||Metapenaeopsis mogiensis || סרטנאים: חסילוניים|| 1997 ||
|-
| מודיולה אוזנית||Modiolus auriculatus || רכיכות: בוצתיים|| ||
|-
| זאבן אפור||Muraenesox cinereus || מקריני סנפיר: זאבניים || 1982 ||
|-
| ברוקן חמקני||Myrax fugax || סרטנאים: ברוקניים|| 1930 ||
|-
| ||Neanthes willeyi || תולעים טבעתיות: נראיסיים|| ||
|-
| נימי דו-ימי||Nemipterus randalli || מקריני סנפיר: נימיים || 2006 ||
|-
| ||Nereis gilchristi || תולעים טבעתיות: נראיסיים|| ||
|-
| ||Nereis zonata persica || תולעים טבעתיות: נראיסיים|| ||
|-
| ||Notopus dorsipes || סרטנאים: רניניים|| 1964 ||
|-
| ||Ogyrides mjoebergi || סרטנאים: Ogyrididae || 1958 ||
|-
| חד-זנב מהגר||Oxyurichthys petersi || מקריני סנפיר: קברנוניים || 1983 ||
|-
| ||Palaemonella rotumana || סרטנאים: קופצניים|| 1958 ||
|-
| ||Pampus argenteus || מקריני סנפיר: כפחניים || 1896 ||
|-
| ||Panulirus ornatus || סרטנאים: מחושתניים|| 1989 ||
|-
| תמסחן ראשתן||Papilloculiceps longiceps || מקריני סנפיר: ראשיים|| 1990 ||
|-
| רחפן קצר-סנפיר||Parexocoetus mento || מקריני סנפיר: דאוניים || 1935 ||
|-
| טורפן ארבע-קו||Pelates quadrilineatus || מקריני סנפיר: טורפניים || 1970 ||
|-
| גרזינון כוכים||Pempheris vanicolensis || מקריני סנפיר: גרזינוניים|| 1979 ||
|-
| חסילון תלת קוצי||Penaeus semisulcatus || סרטנאים: חסילוניים|| 1928 ||
|-
| מחושתן מקושט ||Panulirus ornatus || סרטנאים: לובסטרים קוצניים || ||
|-
| ||Periclimenes calami || סרטנאים: קפצניים || 1927 ||
|-
| ||Perinereis nuntia || תולעים טבעתיות: נראיסיים|| ||
|-
| נתרן אנקולי||Petroscirtes ancylodon || מקריני סנפיר: קרנוניים || 1989 ||
|-
| ||Pilumnopeus vauquelini || סרטנאים: סלעניים || 1927 ||
|-
| ||Pilumnus hirsutus || סרטנאים: סלעניים || 1936 ||
|-
| ||Plagusia tuberculata || סרטנאים: שישניים|| 1967 ||
|-
| שטח-ראש הודי||Platycephalus indicus || מקריני סנפיר: שטח-ראשיים || 1953 ||
|-
| ||Platymaia wyvillethompsoni || סרטנאים: עכוביתיים|| 1967 ||
|-
| שפמית ארסית||Plotosus lineatus || מקריני סנפיר: שפמיתיים || 2001 ||
|-
| גממית קולנית||Pomadasys stridens || מקריני סנפיר: גממיתיים || 1969 ||
|-
| שייט נודד||Portunus pelagicus || סרטנאים: שייטיים|| 1924 ||
|-
| מגדל מלחות||Potamides conicus || רכיכות: מגדל מלחות|| ||
|-
| מפריקן ים-סוף||Processa aequimana || סרטנאים: מפריקניים|| 1946 ||
|-
| ||Pseudonereis anomala || תולעים טבעתיות: נראיסיים|| ||
|-
| כתמית החוט||Pteragogus pelycus || מקריני סנפיר: שפתוניים || 1992 ||
|-
| זהרון הדור||Pterois miles || מקריני סנפיר: עקרבנוניים || 1992 ||
|-
| קובייה כלל-ימית||Rachycentron canadum || מקריני סנפיר: קובייתיים || 1986 ||
|-
| מגובן הדי||Rastrelliger kanagurta || מקריני סנפיר: קולייסיים || 1971 ||
|-
| שפרנון כספי||Rhabdosargus haffara || מקריני סנפיר: ספרוסיים || 1992 ||
|-
| חוטית נודדת||Rhopilema nomadica || צורבים: חוטיתיים|| 1970s ||
|-
| קונגרית מהגרת||Rhynchoconger trewavasae || מקריני סנפיר: קונגריים || 1993 ||
|-
| ברקן אדום||Sargocentron rubrum || מקריני סנפיר: ברקניים || 1947 ||
|-
| אופירית נודדת||Saurida undosquamis || מקריני סנפיר: לטנוניים || 1953 ||
|-
| תוכינון האוכפים||Scarus ghobban || מקריני סנפיר: תוכינוניים || 1999 ||
|-
| סקומברן זריז||Scomberomorus commerson || מקריני סנפיר: קולייסיים || 1935 ||
|-
| לוליגו אילתי||Sepioteuthis lessoniana || רכיכות: לוליגיים || 2002 ||
|-
| סיכן הדי||Siganus luridus || מקריני סנפיר: סיכניים || 1964 ||
|-
| סיכן משויש||Siganus rivulatus || מקריני סנפיר: סיכניים || 1927 ||
|-
| חפרנית מצרית||Silhouetta aegyptia || מקריני סנפיר: קברנוניים || 1991 ||
|-
| סילגו מהגר||Sillago sihama || מקריני סנפיר: סילגיים || 1977 ||
|-
| תנינון ריסני||Sorsogona prionota || מקריני סנפיר: שטח-ראשיים || 1947 ||
|-
| ||Sphaerozius nitidus || סרטנאים: סלעניים || 1972 ||
|-
| אספירנה מליטה||Sphyraena chrysotaenia || מקריני סנפיר: אספירניים || 1930 ||
|-
| אספירנה צהובת-זנב||Sphyraena flavicauda || מקריני סנפיר: אספירניים || 1992 ||
|-
| עדינון כסיף||Spratelloides delicatulus || מקריני סנפיר: סרדיניים || 1978 ||
|-
| זיפיון מחוספס||Stephanolepis diaspros || מקריני סנפיר: נצרניים || 1927 ||
|-
| ||Synalpheus hululensis || סרטנאים: נקשניים || 1964 ||
|-
| טורפן פוטה||Terapon puta || מקריני סנפיר: טורפניים || 1976 ||
|-
| שריונון משולש||Tetrosomus gibbosus || מקריני סנפיר: קופסינוניים || 1988 ||
|-
| טמיין||Thalamita poissonii || סרטנאים: שייטיים|| 1958 ||
|-
| חמת ים-סופית||Torquigener flavimaculosus || מקריני סנפיר: נפוחיתיים || 1987 ||
|-
| ||Trachysalambria curvirostris || סרטנאים: חסילוניים|| 1927 ||
|-
| גלגילון ים-סופי||Trochus erithreus || רכיכות: גלגליים|| ||
|-
| ||Tylerius spinosissimus || מקריני סנפיר: נפוחיתיים || 2005 ||
|-
| חניתן דו-ימי||Tylosurus choram || מקריני סנפיר: שפודניים || 1963 ||
|-
| אופון זהוב-קו||Upeneus moluccensis || מקריני סנפיר: מוליתיים || 1947 ||
|-
| אופון פור||Upeneus pori || מקריני סנפיר: מוליתיים || 1950 ||
|-
| ||Vanitrochus holdsworthiana || רכיכות: גלגליים|| ||
|-
| ||Zafra savignyi || רכיכות: יוניתיים|| ||
|}

==קישורים חיצוניים==
* 
* [http://www.environment.gov.il/Enviroment/Static/Binaries/Articals/minim_polshim_hartsaot_2.pdf על פלישת דְגי ים סוף לים התיכון] מאתר המשרד להגנת הסביבה
* [http://www.teva.org.il/_Uploads/dbsAttachedFiles/RothYahel.pdf מינים פולשים בים התיכון מאת ד"ר רותי יהל] מצגת מאתר החברה להגנת הטבע
* [http://www.ciesm.org/online/atlas/intro.htm רשימת מינים אקזוטיים בים התיכון] מאתר הוועדה המדעית לחקר הים התיכון - CIESM.
* 
* ד"ר דני גולני, [http://lib.cet.ac.il/pages/item.asp?item=4083 הסינדרום הלספסיאני: הגירת בעלי-חיים ימיים מים סוף לים התיכון], באתר הספרייה הווירטואלית של מטח (פורסם במגזין טבע הדברים, גיליון 3, אפריל-מאי 1994)
* 

==הערות שוליים==

קטגוריה:תעלת סואץ
קטגוריה:ביולוגיה ימית
קטגוריה:ים סוף